IEROBEŽOTAS PIEEJAMĪBAS INFORMĀCIJA
NAV KLASIFICĒTS

Deklasifikācijas datums: 03.10.2024.
Deklasifikācijas pamats: zudis ierobežotas pieejamības statusa noteikšanas pamats – pārkāpuma procedūras lieta izbeigta.


Eiropas Komisijas
Ģenerālsekretariātam
(SG-R2)
1049 Brisele
Beļģija


Uz Eiropas Komisijas 2022. gada 27. janvāra
formālo paziņojumu pārkāpuma 
procedūras lietā Nr. 2022/0128

1. Latvijas Republika (turpmāk – Latvija) ir saņēmusi Eiropas Komisijas 2022.gada 27.janvāra formālo paziņojumu pārkāpuma procedūras lietā Nr.2022/0128, kurā norādīts:
1.1. Latvija nav izpildījusi pienākumu paziņot par Padomes 2019.gada 19.decembra Direktīvas (ES) 2020/262, ar ko nosaka akcīzes nodokļa piemērošanas vispārēju režīmu                        (pārstrādāta redakcija) (turpmāk – Direktīva 2020/262), transponēšanas pasākumiem.
1.2. Saskaņā ar procedūru, kas paredzēta Līguma par Eiropas Savienības darbību 258. pantā, Eiropas Komisija dod iespēju Latvijai divu mēnešu laikā iesniegt paskaidrojumus par Direktīvas 2020/262 transponēšanu.
2. Latvija, atbildot uz Eiropas Komisijas 2022.gada 27.janvāra formālo paziņojumu pārkāpuma procedūras lietā Nr. 2022/0128, sniedz šādu informāciju:
2.1. Latvija atzīst, ka tā nav izpildījusi pienākumu savlaicīgi paziņot par Direktīvas 2020/262 transponēšanas pasākumiem.
2.2. Lai pilnībā transponētu Direktīvas 2020/262 prasības, turpinās darbs pie likumprojekta “Grozījumi likumā “Par akcīzes nodokli”” izstrādes. Minēto likumprojektu ir plānots saskaņot ar citām institūcijām un iesniegt Saeimā līdz 2022.gada 1. jūlijam. 
2.3. Latvija informē, ka Direktīvas 2020/262 pārņemšanas kavējums saistīts galvenokārt ar epidemioloģisko un valstī izsludināto ārkārtas situāciju, kas tiešā veidā ietekmēja atbildīgo institūciju darba kārtību un prioritāri izlemjamos jautājumus. Kā arī projekta izstrādes gaitu ietekmēja dokumentu apjoms saistībā ar Eiropas Savienības “Zaļā kursa” jautājumu virzību.
3. Tiklīdz nostājas 2.2.apakšpunktā minētais likumprojekts tiks pieņemts Saeimā un publicēts Oficiālajā izdevumā “Latvijas Vēstnesis”, Latvija par to nekavējoties paziņos Eiropas Komisijai, izmantojot Valsts izpildes pasākumu paziņošanas sistēmu.

